Document ID: 31981D0420

Id-Deċiżjoni tal-Kunsill
tad-19 ta' Mejju 1981,
dwar il-konklużjoni tal-protokoll li jirrigwarda l-koperazzjoni sabiex jiġi kumbattut it-tniġġiż fil-Baħar Mediterran miż-żejt u minn sustanzi oħra ta' ħsara f'każijiet ta' emerġenza
(81/420/KEE)
IL-KUNSILL TAL-KOMUNITAJIET EWROPEJ,
Wara li kunsidra t-Trattat li jistabbilixxi l-Komunità Ekonomika Ewropea u b'mod partikolari Artikolu 235 tiegħu,
Wara li kunsidra l-proposta tal-Kummissjoni,
Wara li kunsidra l-opinjoni tal-Parlament Ewropew [1],
Billi l-Kunsill Ewropew, fil-laqgħa li saret f'Kopenhagen fis-7 u fit-8 ta' April 1978, iddeċieda li l-Komunità għandha tikkunsidra l-prevenzjoni u l-kontroll tat-tinġis tal-baħar, b'mod partikolari mill-idrokarburi, bħala wieħed mill-għanijiet prinċipali tagħha, u kif ukoll talab lill-Kunsill, fuq proposta mill-Kummissjoni, u mill-Istati Membri sabiex jintroduċi miżuri xierqa mingħajr dewmien fil-Komunità u biex jadottaw pożizzjoni komuni fil-korpi internazzjonali konċernati, b'mod partikolari f'dak li jirrigwarda r-riċerka u l-implimentazzjoni tal-miżuri effettivi tal-kontroll tat-tinġis;
Billi l-programmi ta' l-azzjonijiet tal-Komunitajiet Ewropej dwar l-ambjent [2] jenfasizzaw kemm hu importanti għall-komunità li tikkumbatti t-tnigġis tal-baħar b'mod ġenerali u li tipprovdi fost ħwejjeġ oħra għall-azzjonijiet tal-komunità biex tikkumbatti t-tnigġis kawżat mit-trasport u mit-traffiku marittimu, u jispeċifikaw li l-protezzjoni ta' l-ilma tal-baħar bil-ħsieb tal-preservazzjoni tal-bilanċ ekoloġiku vitali hija prijorità;
Billi l-Konvenzjoni ta' Barcelona dwar il-Protezzjoni tal-Baħar Mediterran mit-Tnigġis tas-16 ta' Frar 1976, tobbliga fost ħwejjeġ oħra, li l-miżuri neċessarji għandhom jittieħdu sabiex jassiguraw il-koperazzjoni għan-nuqqas tat-tnigġis tal-Baħar Mediterran miż-żjut u sustanzi oħra li jagħmlu ħafna ħsara, f'każijiet ta' emerġenza;
Billi l-Artikolu 24 tal-Konvenzjoni ta' Barcelona jiddikjara li l-Konvenzjoni u l-Protokolli tiegħu għandhom ikunu miftuħa ghal iffirmar mill-Komunità Ekonomika Ewropea; billi il-Komunità Ekonomika Ewropea digà konkludiet il-Konvenzjoni dwar il-Protezzjoni tal-Baħar Mediterran kontra t-tnigġis u l-Protokoll għal prevenzjoni tat-tnigġis tal-Baħar Mediterran mir-rimi ta’ skart, ġol-baħar, minn vapuri u ajruplani;
Billi l-Protokoll dwar il-koperazzjoni għan-nuqqas tat-tnigġis tal-Baħar Mediterran, miż- żjut u sustanzi oħra li jagħmlu ħafna ħsara, f'każijiet ta' emerġenza, jobbliga lill-partijiet biex jikkoperaw fit-tfassil ta' pjanijiet ta' emerġenza, fil-metodi ta' promozzjoni tal-kontroll tat-tnigġis tal-baħar mill-idrokarburi, fit-tixrid ta' l-informazzjoni dwar l-organizzazzjoni tar-riżorsi u kif ukoll fil-metodi ġodda għall-prevenzjoni u l-kontroll tat-tnigġis u fl-iżvilupp ta' programmi oħra ta' riċerka;
Billi hu neċessarju li l-komunità taqbel mal-Protokoll skond l-Artikolu 26 tal-Konvenzjoni ta' Barcelona, jekk il-makkinarju tas-suq komuni għandu jintuża biex jintlaħaq wieħed mill-objettivi tal-Komunità fil-protezzjoni ta' l-ambjent u l-kwalità tal-ħajja; billi t-Trattat ma jagħmel l-ebda kondizzjoni ghal-min hu fil-poter biex jieħu azzjoni bħal din;
Billi hu neċessarju li l-Komunità taqbel ma dan il-Protokoll msemmi hawn fuq, sabiex tieħu sehem fil-tpartit ta' informazzjoni u fir-riċerka komuni u b'hekk tkun tista' tilħaq l-għan msemmi hawn fuq, flimkien ma' l-Istati Membri l-oħra u mingħajr preġudizzju għar-rwolijiet tagħhom fil-Konvenzjoni ta' Barcelona; billi l-azzjonijiet futuri tal-Komunità m'humiex preġudikati hawnhekk;
Billi l-Protokoll jagħmel provvedimenti għat-tpartit ta' informazzjoni, riċerka komuni u koperazzjoni fil-baħar, li fin-natura tagħhom m'humiex regolamenti komuni, li jistgħu jiġu milquta bil-ftehim li l-Istati Membri jiddeċiedu li jikkonkludu f'dan il-qasam;
IDDECIEDA KIF GEJ:
Artikolu 1
Il-Protokoll li jirrigwarda l-koperazzjoni sabiex jiġi kumbattut it-tniġġiż fil-Baħar Mediterran miż-żejt u minn sustanzi oħra ta' ħsara f'każijiet ta' emerġenza, hu hawnhekk approvat f'isem il-Komunità Ekonomika Ewropea.
It-test tal-protokoll hu anness ma' din id-Deċiżjoni.
Artikolu 2
Il-President tal-Kunsill għandu jiddepożita l-istrumenti ta' qbil kif previst fl-Artikolu 26 tal-Konvenzjoni ta' Barcelona.
Magħmul fi Brussell, 19 ta' Mejju 1981.

Labels: 5
20